יצר, חיקוי, כיסוי

ואשת זנונים בעת לאתתקנא וכו',
 שזה כל חפץ אומות העולם לומר אנו ישראל, אבל רק בעת מצד עולם הזה דשיקרא שיש מציאות לרצון שקר אבל לא יכילת, ואות דילה כגוונא דקופא אצל בר נש וכו' עיין שם בזוהר תרומה.

ואמרו (בבא בתרא נ"ח א) דהכל בפני שכינה כקוף בפני אדם, וידוע ששכינה הוא כנסת ישראל היינו שכינת ה' יתברך בתוך לבבות דישראל, ואמרו ז"ל (סנהדרין ק"ט א) דמדור הפלגה נעשה קופין על שרצו להתדמות לבנות מגדל וראשו בשמים, והוא דוגמת ישראל בבית המקדש ששם שכינתו יתברך. ואמרו (בבא בתרא שם) חוה בפני אדם כקוף בפני אדם וכן כביכול למעלה ודמות כמראה אדם עליו מלמעלה, וזה שאמרו (שבת ק"ד א) ק' קדוש וכמו שנאמר קדושים תהיו כי קדוש, אני דבזה מתדמים כביכול אליו, וכל מקום שאתה מוצא גדר ערוה שם אתה מוצא קדושה, והקדוש ברוך הוא נקרא שונא זימה, וגם אומות העולם אחר דור המבול גדרו עצמם בעריות ורוצין להתדמות לאדם, ובאמת אמרו הנודר מן המולים וכו' מן הערלים וכו' שאין הערלה וכו'.

וידוע דברי הרמב"ם בספר מורה נבוכים דמצות מילה היא הגדרת התאוה, ויציבא מילתא כי הערלה היא אשת זנונים שהוא עטיו של נחש, שבארתי במקום אחר דהוא שורש התאוה, כמו שאמרו ז"ל על ישי דמת בעטיו של נחש, ואמרו על פסוק בעוון מלא אפילו חסיד וכו' על ישי.
 וזב מותר במחנה ישראל, כי אמרו ז"ל לא עבדו עבודה זרה אלא להתיר עריות וכו', דשורש עבודה זרה לא נמצא בישראל כלל, ומה שנאמר פן יש בכם שורש וגו' הוא רק נמשך מיצרא דעריות שישנו גם בישראל. 
ועל כן שרו של עשו נגע בכף יריכו, כידוע דכעס ותאוה הם שני הפכים. ואף דבאמת כל הרעות מחוברים יחד, ואמרו על עשו צד נשים וכו', מכל מקום הוא פושט טלפיו כחזיר לומר מה אבא נשא בן ארבעים וכו'. ופשיטות טלפיים היינו מה שאפשר להטעות בני אדם הרואין לעינים, אפילו כעין שמואל הנביא, רק ה' יראה ללבב האמת. אבל למראית העין יש לו אחיזה בירך יעקב, רומז למקום התאוה כמו שאמרו יוצאי יריכו וכן בירך דסוטה. וזב אסור במחנה לויה שהם נקיים מזה, ועל כן שבט לוי לא עבדו עבודה זרה גם כן. ובזה הוא הגאולה מאומות, כאשר נתברר כח זה בכל ישראל [דכח כל שבט ישנו בכלל הכנסיה, דכולם זרע יעקב הכולל הכל, רק באותו שבט הוא נגלה בפרט] שאף ערלי ישראל נקראים מולים, ודאין הערלה נקראת אלא על שם אומות העולם. והמילה הוא המבדיל בעצם הגוף בין בשר קודש לבשר טמא כי זה אף על פי שחטא ישראל הוא כנזכר למעלה. ומצד הגוף באמת אין אחיזה כלל, רק העיקר מצד המלבושים וכמו שנאמר ותתפשהו בבגדו, דבלבוש אפשר להתדמות ועל ידי זה יאחז בירך...
ועל כן בחר המן בחודש אדר שנברא באות הק' כגוונא דקופא וכו'. ובפירוש הראב"ד לספר יצירה דצר בו דגים בעולם ולו כח הימים עיין שם. וידוע דמים רומזים לתאוה שמצמיחים כל מיני תאוה, וזהו נחל השטים, שגם הוא קדוש אצל בני ישראל ומעיין מבית ה' יוצא והשקה את נחל השטים, וכמו שנאמר ומספר את רובע ישראל,
 וכמו שאמרו (שוחר טוב צ"ב) מה תמר יש לו תאוה אף ישראל יש להן תאוה ומה הוא תאוותן של ישראל הקב"ה, וכמו שנאמר תאוות אדם חסדו, היא מדת חסד לאברהם אבינו ע"ה שנצטוה על המילה, דממנו התחלת הבירור לזרע ישראל דכל תאוותן לה' יתברך.
ואמרו ז"ל בשכר כי אם מחוט ועד שרוך נעל זכו לחוט של ציצית ורצועה של תפילין, והם לבושין דיקר של כלל ישראל שמצוינין גם בלבושיהם. והציצית היא בלבושי הגוף, להסיר בגדים הצואים על ידי זה, וכמו שאמרו באותו תלמיד במנחות דטפחו ציצותיו על פניו להצילו מתאוה רעה. וכמו שנאמר וראיתם אותו וזכרתם וגו' ולא תתורו וגו' אשר אתם זונים וגו' לשון זנות, ואתם דייקא שהוא מצוי בכם, וכמו שאמרו בהחליל כי הגדיל לעשות דמניח אומות העולם ומתגרה בישראל. וכל הגדול יצרו גדול, והיינו יצרא דעריות כדאיתא שם בעובדא דאביי. ואמרו שהכל יורדין על עסקי הנם, ושם דאברהם אבינו ע"ה מציל בני ישראל דנמולים,
 והיינו דהמילה מעידה דתאוותו לה' יתברך, וזהו השורש התקוע מאברהם אבינו ע"ה ועל כן הוא מצילן...
והיינו דהם חושבים דבלבוש על כל פנים אפשר להתדמות, וזה כל חפץ אומות בעקבתא דמשיחא להתדמות על כל פנים בלבושים וענינים הנגלים להיות במראית עין לעמא חד. ועל זה אמר למה רגשו וגו' יהגו ריק, כי הוא מחשבת ריק ודמיון, שמצד שהם בדמיון חושבין שיש ממשות לדמיון. אבל באמת הוא דבר ריק, שהדמיון אין בו ממש ואינו אלא כדרך שעושין המשחקין כל מיני דמיונות לשחוק שיוכלו להתדמות מכל דבר. וה' יתברך ברא גם כן ענין זה לשחק כמו שנאמר לויתן זה יצרת לשחק בו [והוא מהדגים]...  וכאשר הם רוצים להדמות ישראל לעכו"ם, מי שמכיר באמת דצורת ישראל משונה לגמרי אין לך דמיון של שחוק יותר מזה, ומעורר שחוק למעלה דיושב בשמים ישחק למו, וממילא מתעורר בעולם התמורות תמורת שחוק כעס ואז יבהלם באפו ובחרונו וגו'.
ושלושה מיני שחוק הם, כמו שאמרו אין מצחק אלא עבודה זרה גילוי עריות ושפיכות דמים... והם שלושה מינים שבו. שנים מהם מה שמשחק עם הזולת או עם אחר, כמו יצחק מצחק עם וגו' או כמו לצחק בי, או על אחר וכן יקומו הנערים וישחקו, דהשחוק הוא מן החלש כמו ששוחקין על הנכשל ונופל... והשלישי הוא גם בינו לבין עצמו, כשעושה דבר של דמיון שאינו אמת רק לצחוק... ועיקר עבודה זרה לפי האמת אינו אלא דמיון כזב הנעשה לצחוק... ושני אלה האחרונים הוא מצד התפשטות ענין הצחוק בבריאה, אבל תכלית הבריאה לא היה דמיון שאינו אמת ולא להרע לשום בריה... רק בעיקר היצירה יצרת לשחק בו, היינו עם בריותיו, שהוא שעשוע גם למי שצוחקין עמו, ולא על דרך דמיון כוזב רק על דרך השעשוע להיטיב לבו ולהפיג כעס ולב רגז.
� זהר תרומה, קמח ע"ב: והא תנינן: בכל אתר האי נחש אזלא בתר רזא דאשת חיל, ובעיא אשת זנונים לאתתקנא גרמה כגוונא דילה ולא יכילת. אשת חיל ההוא רשימו ואת דילה איהו את ה', והכי אתחזי לה, אשת זנונים ההוא רשימא ואת דילה איהו כההוא גוונא דאצטריך, ולא אתתקן למהוי הכי, ואת דילה ק'. את דילה אתתקנא בתקונא דאת ה' כגוונא דקופא אצל בני נשא, דאזלא בתר בני נשא ולא אתתקן למעבד הכי.


� משנה נדרים ג י: קונם שאני נהנה לערלים - מותר בערלי ישראל ואסור במולי עובדי כוכבים, שאני נהנה למולים - אסור בערלי ישראל ומותר במולי עובדי כוכבים, שאין הערלה קרויה אלא לשם עובדי כוכבים, שנא': כי כל הגוים ערלים וכל בית ישראל ערלי לב, ואומר: והיה הפלשתי הערל הזה, ואומר: פן תשמחנה בנות פלשתים פן תעלוזנה בנות הערלים.


� ויקרא רבה י"ד, ה: אשה כי תזריע הה"ד הן בעוון חוללתי. רבי אחא אמר: אפי' אם יהיה חסיד שבחסידים א"א שלא יהיה לו צד אחד מעון. אמר דוד לפני הקב"ה: רבון העולמים, כלום נתכוון אבא ישי להעמידני? והלא לא נתכוון אלא להנאתו. תדע שהוא כן שמאחר שעשו צרכיהן זה הופך פניו לכאן וזו הופכת פניה לכאן, ואתה מכניס כל טיפה וטיפה שיש בו. והוא שדוד אמר: כי אבי ואמי עזבוני וה' יאספני.


� נדה לא ע"א: דרש רבי אבהו: מאי דכתיב מי מנה עפר יעקב ומספר את רובע ישראל, מלמד שהקב"ה יושב וסופר את רביעיותיהם של ישראל, מתי תבא טיפה שהצדיק נוצר הימנה. ועל דבר זה נסמית עינו של בלעם הרשע, אמר: מי שהוא טהור וקדוש ומשרתיו טהורים וקדושים יציץ בדבר זה? מיד נסמית עינו, דכתיב נאם הגבר שתום העין. והיינו דאמר רבי יוחנן: מאי דכתיב וישכב עמה בלילה הוא? מלמד שהקב"ה סייע באותו מעשה.


� עירובין יט ע"א: אלא הא דכתיב 'עוברי בעמק הבכא' ההוא דמחייבי ההיא שעתא בגיהנם, ואתי אברהם אבינו ומסיק להו ומקבל להו - בר מישראל שבא על בת עובד כוכבים דמשכה ערלתו ולא מבשקר ליה.





